Tuhoisa kasvitauti leviää kulovauhtia Italian oliivitarhoissa | Kreetan maku
« Vihreää kultaa
Tuhoisa kasvitauti leviää kulovauhtia Italian oliivitarhoissa Published tammikuu 5, 2014 | By Merja Tuhoisa kasvitauti levinnyt Italian oliivitarhoihin
Lokakuun puolivälissä Leccen alueella etelä-Italian Pugliassa huomattiin oliivipuiden kuihtuvan. Euroopan ja Välimeren alueen kasvinsuojeluorganisaatio EPPO on julkaisuut asiasta tiedotteen ja kertonut myös, että Italian kansallinen kasvisuojeluorganisaatio NPPO on raportoinut tuhoisan bakteerin aiheuttaneen laajoilla alueilla oliivipuukuolemia Salenton ympäristössä ja että tauti leviää hyvin nopeasti. Saastuneita puita on jo kymmeniä tuhansia. Tehoavaa torjunta-ainetta ei ole olemassa. Kysessä on Xylella fastidiosa-bakteeri, jota levittää mm. sitruspuissa elävä hyönteinen Homalodisca coagulata. Ainoa keino taistella tautia vastaan on juuria puu pois. Tauti on uhka myös viiniviljelyksille, mantelille ja monille muille viljely-ja koristepuille sekä jopa metsille. Bakteeri tunnetaan Aasiassa sekä Kaliforniassa, jossa sen aiheuttamat tuhot saivat tutkijat selvittämään leviämistapaa.
Unionin ruokaturvallisuusviranomainen EFSA pyytää unionilta kiireellisesti ohjeita, joilla estää tuhon laajeneminen muihin maihin ja rajoittaa jo alkanutta. Kasvien ja taimien kaupan mahdolliset rajoitukset ovat pieni osa torjunnasta, sillä bakteerilla on hyvin monia isäntäkasveja. Osa tietolähteistä kertoo, että taudinlevittäjinä toimii yli sata hyönteislajia.
Puglian alue on Italian tärkeintä oliiviöljyaluetta ja se sijaitsee Joonianmeren rannalla. Kreikkalaiset ovat huolissaan meren toisella puolen.
Lisää allaolevissa linkeissä.
http://www.efsa.europa.eu/en/press/news/131126.htm
http://www.oliveoiltimes.com/olive-oil-making-and-milling/europe-puzzled-by-olive-tree-epidemic/37219
http://en.wikipedia.org/wiki/Xylella_fastidiosa
http://www.agrotypos.gr/index.asp?mod=articles&ID=82797
Posted in Musta oliivi | Tagged homalodisca coagulata, oliivipuu, tuholaistorjunta, xylella fastidiosa Vastaa Peruuta vastaus	Sähköpostiosoitettasi ei julkaista. Pakolliset kentät on merkitty *Kommentti Nimi * Sähköpostiosoite * Kotisivu Mitä kirjaimia ja numeroja näet? *
kesäkuu 26, 2017, 11:50 pm